CELEX: 31970L0222
Language: el
Date: 1970-03-20 00:00:00
Title: Οδηγία 70/222/ΕΟΚ του Συμβουλίου της 20ής Μαρτίου 1970 περί προσεγγίσεως των νομοθεσιών των κρατών μελών που αφορούν στη θέση και στην τοποθέτηση των οπισθίων πινακίδων κυκλοφορίας των οχημάτων με κινητήρα και των ρυμουλκουμένων τους

Avis juridique important

|

31970L0222

Οδηγία 70/222/ΕΟΚ του Συμβουλίου της 20ής Μαρτίου 1970 περί προσεγγίσεως των νομοθεσιών των κρατών μελών που αφορούν στη θέση και στην τοποθέτηση των οπισθίων πινακίδων κυκλοφορίας των οχημάτων με κινητήρα και των ρυμουλκουμένων τους  

Επίσημη Εφημερίδα αριθ. L 076 της 06/04/1970 σ. 0025 - 0026 Φινλανδική ειδική έκδοση: Κεφάλαιο 13 τόμος 1 σ. 0137  Δανική ειδική έκδοση: Σειρά I Κεφάλαιο 1970(I) σ. 0172  Σουηδική ειδική έκδοση: Κεφάλαιο 13 τόμος 1 σ. 0137  Αγγλική ειδική έκδοση: Σειρά I Κεφάλαιο 1970(I) σ. 0194  - 0195 Ελληνική ειδική έκδοση: Κεφάλαιο 13 τόμος 1 σ. 0091  Ισπανική ειδική έκδοση: Κεφάλαιο 13 τόμος 1 σ. 0219  Πορτογαλική ειδική έκδοση : Κεφάλαιο 13 τόμος 1 σ. 0219 

ΟΔΗΓΙΑ ΤΟΥ ΣΥΜΒΟΥΛΙΟΥ της 20ής Μαρτίου 1970 περί προσεγγίσεως των νομοθεσιών των Κρατών μελών που αφορούν στη θέση και την τοποθέτηση των οπισθίων πινακίδων κυκλοφορίας των οχημάτων με κινητήρα και των ρυμουλκουμένων τουςΤΟ ΣΥΜΒΟΥΛΙΟ  ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 100,  την πρόταση της Επιτροπής,  Εκτιμώντας:  ότι οι τεχνικές προδιαγραφές των εθνικών νομοθεσιών, τις οποίες πρέπει να πληρούν τα οχήματα με κινητήρα αφορούν μεταξύ άλλων στη θέση και την τοποθέτηση των οπισθίων πινακίδων κυκλοφορίας- ότι οι προδιαγραφές αυτές διαφέρουν από το ένα Κράτος μέλος στο άλλο, και ως εκ τούτου είναι ανάγκη, να υιοθετηθούν οι ίδιες προδιαγραφές από όλα τα Κράτη μέλη είτε συμπληρωματικά είτε σε αντικατάσταση των υφισταμένων ρυθμίσεών τους, ιδίως για να  καταστή δυνατή η εφαρμογή για κάθε τύπο οχήματος της διαδικασίας εγκρίσεως ΕΟΚ που ρυθμίζεται από την οδηγία του Συμβουλίου της 6ης Φεβρουαρίου 1970 περί προσεγγίσεως των νομοθεσιών των Κρατών μελών όσον αφορά στην έγκριση των οχημάτων με κινητήρα και  των ρυμουλκουμένων τους(1),  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Ως "όχημα" κατά την έννοια της παρούσας οδηγίας νοείται κάθε όχημα μετά κινητήρα, που προορίζεται να κυκλοφορεί επί οδού, με ή χωρίς αμάξωμα, έχον τουλάχιστον τέσσερις τροχούς και εκ κατασκευής μεγίστη ταχύτητα μεγαλύτερη των 25 χλμ ανά ώρα  καθώς και τα ρυμουλκούμενά του, εξαιρουμένων των οχημάτων τα οποία μετακινούνται επί σιδηροτροχιών, των γεωργικών μηχανών και των ελκυστήρων καθώς και των μηχανημάτων δημοσίων έργων.   Άρθρο 2  Τα Κράτη μέλη δεν δύνανται να αρνηθούν την έγκριση ΕΟΚ ούτε την έγκριση από εθνικής πλευράς ενός οχήματος για λόγους που αφορούν στη θέση και την τοποθέτηση των οπισθίων πινακίδων κυκλοφορίας, αν αυτές ανταποκρίνονται στις προδιαγραφές που  αναφέρονται στο παράρτημα.   Άρθρο 3  Οι τροποποιήσεις που είναι αναγκαίες για την προσαρμογή στην τεχνική πρόοδο των προδιαγραφών του παραρτήματος εκδίδονται σύμφωνα με την διαδικασία που προβλέπεται στο άρθρο 13 της οδηγίας του Συμβουλίου της 6ης Φεβρουαρίου 1970 περί εγκρίσεως  των οχημάτων με κινητήρα και των ρυμουλκουμένων τους.   Άρθρο 4  1. Τα Κράτη μέλη θέτουν σε ισχύ τις διατάξεις που είναι αναγκαίες για να συμμορφωθούν προς την παρούσα οδηγία εντός προθεσμίας δεκαοκτώ μηνών από της κοινοποιήσεώς της και ενημερώνουν αμέσως σχετικά την Επιτροπή.  2. Τα Κράτη μέλη μεριμνούν για τη γνωστοποίηση στην Επιτροπή του κειμένου των ουσιωδών διατάξεων εσωτερικού δικαίου, που υιοθετούν στον τομέα που διέπεται από την παρούσα οδηγία.   Άρθρο 5  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 20 Μαρτίου 1970.  Για το Συμβούλιο Ο Πρόεδρος P. HARMEL  (1) ΕΕ αριθ. Ν 42 της 23. 2. 1970, σ. 1.      ΠΑΡΑΡΤΗΜΑ  1. ΣΧΗΜΑ ΚΑΙ ΔΙΑΣΤΑΣΕΙΣ ΤΩΝ ΘΕΣΕΩΝ ΤΩΝ ΟΠΙΣΘΙΩΝ ΠΙΝΑΚΙΔΩΝ ΚΥΚΛΟΦΟΡΙΑΣ Οι θέσεις αυτές περιλαμβάνουν μία επίπεδη ορθογώνια επιφάνεια ή κατά προσέγγιση επίπεδο που έχει τουλάχιστον τις κατωτέρω διαστάσεις:   "" ID="1" ASSV="2" ACCV="2.2.1">είτε> ID="2">μήκος 520 μμ"> ID="2">ύψος 120 μμ"> ID="1" ASSV="2" ACCV="2.2.1">είτε> ID="2">μήκος 340 μμ"> ID="2">ύψος 240 μμ"> 2. ΚΑΤΑΣΤΑΣΗ ΤΩΝ ΘΕΣΕΩΝ ΚΑΙ ΤΟΠΟΘΕΤΗΣΗ ΤΩΝ ΠΙΝΑΚΙΔΩΝ Οι θέσεις είναι τέτοιες ώστε μετά τη σωστή τοποθέτηση οι πινακίδες να παρουσιάζουν τα ακόλουθα χαρακτηριστικά:  2.1. Θέση της πινακίδας κατά πλάτος Το μέσον της πινακίδας δεν δύναται να ευρίσκεται δεξιότερα από το διαμήκες επίπεδο συμμετρίας του οχήματος. Το αριστερό πλάγιο άκρο της πινακίδας δεν δύναται να ευρίσκεται αριστερότερα από το κατακόρυφο επίπεδο το παράλληλο προς το διαμήκες επίπεδο  συμμετρίας του οχήματος και εφαπτόμενο στο σημείο, όπου η εγκαρσία τομή του οχήματος, κατά πλάτος από άκρου εις άκρο, παρουσιάζει την μεγαλύτερή της διάσταση.  2.2. Θέση της πινακίδας σε σχέση προς το διαμήκες επίπεδο συμμετρίας του οχήματος Η πινακίδα είναι κάθετη ή σχεδόν κάθετη προς το διαμήκες επίπεδο συμμετρίας του οχήματος.  2.3. Θέση της πινακίδας σε σχέση προς την κατακόρυφο Η πινακίδα είναι κατακόρυφη, επιτρεπομένης κλίσεως 5o. Εντούτοις, όταν το σχήμα του οχήματος το απαιτεί, δύναται να είναι κεκλιμένη σε σχέση προς την κατακόρυφο, κατά:  2.3.1. μία γωνία μη υπερβαίνουσα τις 30o, όταν η όψη η οποία φέρει τον αριθμό κυκλοφορίας είναι στραμμένη προς τα άνω και με την προϋπόθεση ότι το ύψος του ανωτέρου άκρου της πινακίδας σε σχέση προς το έδαφος δεν υπερβαίνει τα 1,20 μ- 2.3.2. μία γωνία μη υπερβαίνουσα τις 15o, όταν η όψη φέρει τον αριθμό κυκλοφορίας είναι στραμμένη προς τα κάτω και με την προϋπόθεση ότι το ύψος του ανωτέρου άκρου της πινακίδας σε σχέση προς το έδαφος υπερβαίνει τα 1,20 μ.  2.4. Ύψος της πινακίδας σε σχέση με το έδαφος Το ύψος του κατωτέρου άκρου της πινακίδας σε σχέση προς το έδαφος δεν είναι μικρότερο των 0,30 μ. Το ύψος του ανωτέρου άκρου της πινακίδας σε σχέση προς το έδαφος δεν είναι μεγαλύτερο του 1,20 μ. Πάντως, όταν υπάρχει πρακτική αδυναμία να τηρηθεί αυτή η  τελευταία διάταξη, το ύψος δύναται να υπερβεί το 1,20 μ, αλλά τότε πρέπει να είναι τόσο κοντά στο όριο αυτό όσο τα χαρακτηριστικά κατασκευής του οχήματος το επιτρέπουν και εν πάση περιπτώσει, να υπερβαίνει τα 2 μ.  2.5. Γεωμετρικές συνθήκες ορατότητος Η πινακίδα είναι ορατή σε όλο το χώρο που περιέχεται μεταξύ επιπέδων, ειδικότερα: δύο κατακορύφων επιπέδων τα οποία διέρχονται από τα δύο πλάγια άκρα της πινακίδας και σχηματίζουν προς το εξωτερικό γωνία 30o με το διαμήκες επίπεδο που διέρχεται από το  μέσο του οχήματος, ενός επιπέδου που διέρχεται από το ανώτερο άκρο της πινακίδας και σχηματίζει γωνία 15o προς τα άνω με το οριζόντιο επίπεδο, ενός οριζοντίου επιπέδου που διέρχεται από το κατώτερο άκρο της πινακίδας (εντούτοις, αν το ύψος του ανωτέρου  άκρου της πινακίδας σε σχέση προς το έδαφος είναι ανώτερο του 1,20 μ, αυτό το τελευταίο επίπεδο σχηματίζει γωνία 15o προς τα κάτω με το οριζόντιο επίπεδο).  2.6. Καθορισμός του ύψους της πινακίδας σε σχέση προς το έδαφος.  Τα αναφερθέντα στα σημεία 2.3, 2.4 και 2.5 ύψη μετρούνται όταν το όχημα είναι κενό.